ΕΝΟΤΗΤΑ Β, ΚΕΦΑΛΑΙΟ 1: Η ΚΑΤΑΚΤΗΣΗ ΤΗΣ ΕΛΛΗΝΙΚΗΣ ΧΕΡΣΟΝΗΣΟΥ

1. **Πώς οδηγήθηκε στην παρακμή η βυζαντινή αυτοκρατορία;**

Η βυζαντινή αυτοκρατορία, ήδη από τον 13ο αιώνα, αντιμετώπιζε πολλά πολιτικά, κοινωνικά και οικονομικά προβλήματα. Ξένες φυλές από το βορρά και την ανατολή έμπαινα στα εδάφη της, ενώ οι χριστιανοί της Δύσης εκμεταλλεύονταν τα σπουδαιότερα εμπορικά λιμάνια, προκαλώντας τον οικονομικό μαρασμό. Έτσι, η άλωση της Κωνσταντινούπολης από τους Οθωμανούς Τούρκους το 1453 ήταν το φυσικό αποτέλεσμα αυτής της παρακμής.

1. **Πότε κατακτήθηκε η ελληνική χερσόνησος από τους Τούρκους;**

Η ελληνική χερσόνησος κατακτήθηκε από τους Οθωμανούς μέσα σε δύο αιώνες (15ος - 17ος αιώνας).

1. **Ποιές περιοχές της Ελληνικής Χερσονήσου δεν ήταν στην κυριαρχία των Τούρκων;**

Πολλές περιοχές στον ελλαδικό χώρο ήταν στην κυριαρχία των Λατίνων, όπου και παρέμειναν σε αυτούς για μικρότερο ή μεγαλύτερο χρονικό διάστημα και μετά το 1453. Μόνο τα Ιόνια νησιά, εκτός της Λευκάδας, δεν πέρασαν ποτέ στην οθωμανική εξουσία. Από την εξουσία των βενετών αρχικά πέρασαν στην εξουσία των Γάλλων και στη συνέχεια των Άγγλων.

1. **Τι ονομάζουμε τουρκοκρατία;**

Τουρκοκρατία ονομάζουμε το χρονικό διάστημα από την κατάκτηση της Ελληνικής Χερσονήσου στα μέσα του 15ου αιώνα μέχρι και τη μεγάλη επανάσταση του 1821, που οδήγησε στο σχηματισμό του νέου ελληνικού κράτους.

1. **Πώς ήταν για τους χριστιανούς οι δύο πρώτοι αιώνες της τουρκοκρατίας;**

Ήταν εξαιρετικά δύσκολη. Στο διάστημα αυτό είχαμε μεγάλες κοινωνικές και οικονομικές αλλαγές. Αρκετοί κάτοικοι μετακινήθηκαν σε ορεινούς τόπους της οθωμανικής αυτοκρατορίας. Οι βυζαντινοί άρχοντες εξαφανίστηκαν. Αρκετοί λόγιοι (=μορφωμένοι άνθρωποι) έφυγαν στη δυτική Ευρώπη. Τελικά, όμως, οι Έλληνες κατάφεραν να μη χάσουν την εθνική τους ταυτότητα, αφού πέτυχαν, με τη βοήθεια της εκκλησίας, να διαφυλάξουν τα τρία βασικά στοιχεία της: τη θρησκεία, τη γλώσσα και την παράδοση.

1. **Πότε αρχίζει να καλυτερεύει η ζωή των υπόδουλων Ελλήνων;**

Από τα μέσα του 19ου αιώνα άρχισαν να καλυτερεύει η ζωή τους, όταν μειώθηκαν οι στρατιωτικές συγκρούσεις και περιορίστηκε η φορολογία και το παιδομάζωμα. Αυτά, σε συνδυασμό με τη στήριξη των Ελλήνων της διασποράς (=των Ελλήνων που ζούσαν έξω από τα σύνορα της οθωμανικής αυτοκρατορίας), είχαν ως αποτέλεσμα να τονωθεί η παιδεία και οδήγησαν σιγά-σιγά το έθνος στην εκπαιδευτική αναγέννηση του 18ου αιώνα. Αυτή η εκπαιδευτική αναγέννηση προετοίμασαν το έδαφος για την απελευθέρωση.

1. **Ποιά προβλήματα αντιμετώπιζαν οι Έλληνες που ήταν στην κυριαρχία των Βενετών;**

Αντιμετώπισαν αρκετά προβλήματα μέχρι τον 16ο αιώνα. Δεν τους επιτρεπόταν να συμμετέχουν στη διοίκηση, ενώ οι Βενετοί κατείχαν τα ανώτερα θρησκευτικά αξιώματα και την περιουσία της εκκλησίας. Επίσης, πλήρωναν βαριά φορολογία και αναγκάζονται να συμμετέχουν σε αγγαρείες για την κατασκευή δρόμων και δημόσιων έργων. Όλα αυτά είχαν ως αποτέλεσμα να διαμαρτύρονται πολύ συχνά και να ξεσηκώνονται εναντίον των κατακτητών.

1. **Ποιά εξέλιξη έχουμε με τα χρόνια στις συνθήκες ζωής των Ελλήνων στις βενετοκρατούμενες περιοχές;**

Καθώς περνούσαν τα χρόνια και πολλές περιοχές που κατείχαν οι Βενετοί έπεφταν στα χέρια των Τούρκων, οι Βενετοί άρχισαν να γίνονται πιο φιλικοί προς τους Έλληνες, οι οποίοι είχαν αναλάβει το βάρος της άμυνας. Μετά από πολλούς αιώνες συνύπαρξης μειώθηκαν οι διακρίσεις σε βάρος των Ελλήνων, αφού γίνονταν μικτοί γάμοι και συμμετείχαν σε οικονομικές δραστηριότητες.